Kamu bisa jelasin ke aku soal Kukus (jaja) dalam bahasa bali?

Jaja Kukus inggih punika silih tunggil jaja utawi Sanganan sané wénten ring Bali. Jaja kukus mawentuk sakadi nasi tur ketahnyané mawarna putih. Bahan sané kaanggén ngaryanin jaja kukus minakadi baas ketan putih, baas ketan selem, tasik, don pandan, nyuh makihkih, gula, yéh, miwah gula bali. Tata cara ngaryanin jaja kukus inggih punika, sané kapertama baas ketan putih miwah selem kacuci ngantos bersih tur karendem sawatara limang jam. Sasampun karendem, baas punika kacampurang sareng tasik tur kaaduk ngantos rata. Salanturnyané, baas punika kagenahang ring panci sané sampun madaging yéh tur ring ajeng baasnyané kagenahang don pandan. Baas punika kakukus ngantos lebeng. Sané kaping kalih inggih punika ngaryanin gula bali antuk gulannyané. Gula pasir, gula bali, miwah don pandan kaengseb ngantos lebeng. Salanturnyané jaja kukus sané sampun lebeng punika ring ajengnyané kagenahang gula bali sané sampun kaengseb tur kacampur nyuh makihkih.Jaja kuskus rasannyané gurih tur manis. Jaja puniki ketah kapanggihin ring pasar-pasar tradisional